
                                Sidor ...

Forord

I 1981 skreiv jeg et par artikkelserier i Klassekampen. Den ene handla
om sosialisme og filosofi, den andre om Kina. Etterpå har en del folk
spurt om ikke disse seriene kunne gis ut som særtrykk. Jeg trur de kan
bidra til å utvikle diskusjonen om de spørsmåla de tar opp. Derfor har
jeg gått inn for å få disse artiklene gjenutgitt. Men jeg har samtidig
ønsket å legge til andre artikler og foredrag som tar opp grunnleggende
spørsmål i dagens sosialisme- og marxismedebatt. Disse artiklene og
foredraga er alle sammen deler av en helhet.

Vi lever i ei kaotisk tid med store kriser og forandringer. Behovet for
ideologier og analyser av årsakene til utviklinga er enormt. Samtidig
har deler av min egen generasjon, av noen kalt 68-generasjonen (etter
studentopprøret), av andre kalt «dessertgenerasjonen», forfalt til
passivitet og fornektelse av sitt opprinnelige standpunkt.

Det hevdes at «marxismen er død», at det er «dogmatisme» å stå fast på
marxismen-leninismen. Det biir vist til at det Vietnam vi kjempa for og
demonstrerte for er blitt en straffekoloni, at Lenins og Sta-lins
Sovjet er blitt verdens største imperialistmakt og at
kulturrevolusjonen i Kina ikke løste de problemene den stilte og
kanskje attpåtil var uriktig fra starten av. Derfor, sies det, må vi
kaste alle dogmer over bord og frigjøre tenkninga vår. Ja, la oss
frigjøre tenkninga vår, men la oss først finne ut hva vi skal frigjøre
den fra. Er marxismen og leninismen livløse dogmer eller er de også i
dag rettleiing til revolusjonær handling?

Min uærbødige påstand er at mange av de som vil

